એક સામાન્ય માણસનું આ દેશમાં અસ્તિત્વ છે એ સમજાવવા અને માત્ર પૈસાવાળા અને સત્તાધીશોની સેવામાં લાગેલી રહેતી સિસ્ટમને જગાડવા માટે નિર્મલ કુમાર એક એવું કામ કરે છે કે જેને લીધે દેશ આખો સફાળો જાગી જાય છે. હવે બધાને નિર્મલ કુમારની શોધ છે, પણ નિર્મલ કુમાર મદારી બનીને આખી સિસ્ટમને નચાવવામાં લાગી જાય છે. નિર્મલ કુમાર જે કામ કરે છે એ કામ ગેરકાનૂની છે, પણ નિર્મલ કુમારનો હેતુ બહુ સ્પષ્ટ અને ઉમદા છે. આ કામ માટે તેણે પોતાના જીવની કિંમત ચૂકવવી પડે એમ છે, પણ એ ચૂકવતાં પહેલાં આ મદારી ઇચ્છે છે કે તે બધાની આંખો ઉઘાડી નાખે.